Tamsalt n laman d tin tettidir yal timetti, tella deg tmetti taqbaylit seg zman n zik yerna mazal-itt ar ass-a, dɣa deg waya ad d-naff at zik ǧǧan-d kra n lemtul kra n yinzan ɣef temsalt-agi, ihi nan-d « Ma yesɛa umdan laman ula d aɣerbal ad yeṭṭef aman », seg waya ad nefhem d akken ur ilaq ara ad tefkeḍ laman i menwala, acku amdan s ṭṭbiɛa-ines yettbedil akken yebɣu tedreḍ-d yid-s ur tezmireḍ ara ad t-iniḍ sneɣ-t, akken qqaren wat zik : « si laman i d-yekka lxuf ».